周思稷

周思稷（），字子相，號養初，湖廣黃州府麻城縣人，軍籍，明朝政治人物。

 生平 
隆慶元年（1567年）丁卯科湖廣鄉試第七十四名舉人。隆慶二年（1568年）中式戊辰科會試第九十五名，三甲第二百三十二名進士。授浙江临海县知县，历升吏部验封司署员外郎，萬曆四年（1576年）正月升山东右参议，六年正月升本省副使，九年二月升河南左参政，十二年六月降补广州左参议，推補分守川北道參議，於萬曆十七年六月二十日在家染病身故「急缺方面官員疏 題為急缺方面官員事。據四川布政使司呈，該本司查得，分守川北道久已缺官，近報推補叅議周思稷，係湖廣麻城縣人，差吏行催赴任間，隨據本役回司稟稱，本官於萬曆拾柒年陸月貳拾日在家染病身故等情。又准按察司牒呈，准分守川東帶管兵巡下川東道今陞任叅議來經濟關稱，據夔州府呈報，新任下川東道副使趙九思傳牌於萬曆拾柒年柒月初伍日到府，差吏書迎任間，隨據孔文茂等稟稱，各役跟隨趙副使，於本年陸月拾玖日行至河南開封府新鄭縣惠民舗，本官染疾身故等因，各呈報到臣。卷查先准吏部咨為缺官事，內開所屬司府等衙門遇有員缺，照例開奏等因遵行外，今據前因，該臣會同巡按四川監察御史傅議照，蜀省為西南奧區，監司官關係甚重。況川東地接土夷，川北山藏草竊，所賴以彈壓而消弭之者，全在監司。今俱乏人，地方可慮。伏乞勑下吏部，早為遴選，推補堪任官貳員，嚴限前來，到任管事，庶員缺不致久虛，而地方均有攸賴矣。緣係急缺方面官員事理，為此具本，謹具題知」。《司寇晉峯李公撫蜀奏議》

 家族 
曾祖周坎，贈兵科左給事中；祖父周文雍，壽官；父周法。嫡母陳氏；生母毛氏。慈侍下。弟思穆、思稼。

参考文献

Category:周姓
Category:麻城人
Category:明朝臨海縣知縣
Category:明朝廣東布政使司參議
Category:明朝川北道
Category:明朝吏部员外郎
Category:明朝山东布政使司参议
Category:明朝山东按察司副使
Category:明朝河南布政使司参政